अध्‍यक्ष पद पर आनंद सहाय (द एशियन एज) 795 मत पाकर देवी दास गुप्‍ता को 665 मतों के भारी अंतर से पराजित किया. देवी दास को 130 मत मिले. वाइस प्रेसिडेंट पद पर इसी पैनल के मनोरंजन भारती (एनडीटीवी) ने 716 मत पाकर राकेश आर्या को 482 मतों से पराजित किया. राकेश आर्या को 234 मत मिले. जनरल सेक्रेटरी पद पर अनिल आनंद (ग्रेटर कश्‍मीर) को 717 मत मिले. उन्‍होंने 279 मत पाने वाले निर्निमेश कुमार को 438 मतों से पराजित किया. ज्‍वाइंट सेक्रेटरी पद पर अजय अग्रवाल (हिंदुस्‍तान टाइम्‍स) ने अनिता कर्ण सिन्‍हा को 384 मतों से हराया. अजय को 695 मत तथा अनिता कर्ण को 311 मत मिले. ट्रेजरर पद पर जोमी थामस (मलयाला मनोरमा) 688 मत पाकर नीलू रंजन को 350 मतों से पराजित किया. नीलू रंजन को 338 मत मिले.